महारत्नकूट सूत्र
महारत्नकूट सूत्र ( संस्कृत ; पारम्परिक चीनी भाषा में : ) बौद्ध धर्म के महायान सम्प्रदाय के सूत्रों का एक प्राचीन संग्रह ग्रन्थ है। 'महारत्नकूट' का शाब्दिक अर्थ है, "रत्नों का ढेर"। महारत्नकूट सूत्र में अलग-अलग आकार के 49 ग्रंथ समाहित हैं। इस ग्रन्थ में श्रीमालादेवी सिंहनाद सूत्र, दीर्घ सुखावती-व्यूह सूत्र, अक्षोभ्य-व्यूह सूत्र, बोधिसत्वपिटक नामक एक विशाल ग्रन्थ तथा अन्य ग्रन्थ सम्मिलित हैं। इस ग्रंथ का एक भाग चीन लाया गया और ८वीं शताब्दी में बोधिरुचि ने इसका अनुवाद किया। बोधिरुचि ने कुछ ग्रंथों का अनुवाद किया, और अन्य ग्रन्थों को भी इसमें शामिल किया जिनका पहले अनुवाद किया जा चुका था। ध्यान रहे कि ये बोधिरुचि एक अन्य बोधिरुचि से अलग हैं जिन्होंने दशभूमिका सूत्र पर टीका का अनुवादक किया है। रत्नकूट संग्रह में कुल 49 महायान सूत्र हैं। इसके चीनी अनुवाद में 120 भाग हैं।